CELEX: 32009R0976
Language: sk
Date: 2009-10-19 00:00:00
Title: Nariadenie Komisie (ES) č. 976/2009 z  19. októbra 2009 , ktorým sa vykonáva smernica Európskeho parlamentu a Rady 2007/2/ES, pokiaľ ide o sieťové služby

20.10.2009   
            
            
               SK
            
            
               Úradný vestník Európskej únie
            
            
               L 274/9
            
         
      NARIADENIE KOMISIE (ES) č. 976/2009
   z 19. októbra 2009,
   ktorým sa vykonáva smernica Európskeho parlamentu a Rady 2007/2/ES, pokiaľ ide o sieťové služby
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2007/2/ES zo 14. marca 2007, ktorou sa zriaďuje Infraštruktúra pre priestorové informácie v Európskom spoločenstve (INSPIRE) (1), a najmä na jej článok 16,
   keďže:
   
               (1)
            
            
               Smernicou 2007/2/ES sa ustanovujú všeobecné pravidlá na zriadenie Infraštruktúry pre priestorové informácie v Európskom spoločenstve. Od členských štátov sa vyžaduje, aby zriadili a prevádzkovali sieť služieb pre súbory a služby priestorových údajov, pre ktoré boli vytvorené metaúdaje v súlade s uvedenou smernicou.
            
         
               (2)
            
            
               V snahe zabezpečiť zlučiteľnosť a využiteľnosť týchto služieb na úrovni Spoločenstva je potrebné pre tieto služby ustanoviť technické špecifikácie a minimálne výkonnostné kritériá so zreteľom na témy uvedené v prílohách I, II a III k smernici 2007/2/ES.
            
         
               (3)
            
            
               S cieľom zabezpečiť pre verejné orgány a tretie strany technickú možnosť prepojiť ich súbory a služby priestorových údajov so sieťovými službami treba pre tieto služby ustanoviť vhodné požiadavky.
            
         
               (4)
            
            
               Opatrenia uvedené v tomto nariadení sú v súlade so stanoviskom výboru zriadeného v súlade s článkom 22 smernice 2007/2/ES,
            
         PRIJALA TOTO NARIADENIE:
   Článok 1
   Predmet úpravy
   V tomto nariadení sa ustanovujú požiadavky na zriadenie a údržbu sieťových služieb uvedených v článku 11 ods. 1 smernice 2007/2/ES (ďalej len „sieťové služby“) a povinnosti súvisiace s dostupnosťou týchto služieb pre orgány verejnej správy členských štátov a tretie strany v súlade s článkom 12 uvedenej smernice.
   Článok 2
   Vymedzenie pojmov
   Na účely tohto nariadenia sa uplatňuje vymedzenie pojmov uvedené v časti A prílohy k nariadeniu Komisie (ES) č. 1205/2008 (2).
   Ďalej sa uplatňujú tieto vymedzenia pojmov:
   
               1.
            
            
               „počiatočná prevádzková kapacita“ (Initial operating capability) znamená schopnosť sieťovej služby zabezpečovať plnú funkčnosť bez zaručenia kvality služby v súlade s pravidlami ustanovenými v prílohe I k tomuto nariadeniu, alebo prístup všetkých používateľov k službe prostredníctvom geoportálu INSPIRE;
            
         
               2.
            
            
               „výkonnosť“ (Performance) znamená minimálnu úroveň, pri ktorej sa cieľ považuje za dosiahnutý, pričom predstavuje skutočnosť, ako rýchlo možno vybaviť požiadavku v rámci sieťovej služby INSPIRE;
            
         
               3.
            
            
               „kapacita“ (Capacity) znamená hraničný počet simultánnych požiadaviek na službu zabezpečený so zaručeným výkonom;
            
         
               4.
            
            
               „dostupnosť“ (Availability) znamená pravdepodobnosť, že sieťová služba je dostupná;
            
         
               5.
            
            
               „doba odpovede“ (Response time) znamená čas meraný na mieste služby v členskom štáte, za ktorý prevádzka služby vrátila prvý bajt výsledku;
            
         
               6.
            
            
               „požiadavka na službu“ (Service request) znamená jednoduchú žiadosť o jednu operáciu sieťovej služby INSPIRE;
            
         
               7.
            
            
               „INSPIRE prvok metaúdajov“ (INSPIRE metadata element) znamená prvok metaúdajov vymedzený v časti B prílohy k nariadeniu (ES) č. 1205/2008;
            
         
               8.
            
            
               „publikovať“ (Publish) znamená operáciu vloženia, vymazania alebo aktualizácie INSPIRE prvkov metaúdajov o zdrojoch vo vyhľadávacej službe;
            
         
               9.
            
            
               „prirodzený jazyk“ (Natural language) znamená jazyk, ktorým ľudia hovoria, píšu, alebo používajú znakovú reč pri univerzálnej komunikácii;
            
         
               10.
            
            
               „zhromaždiť“ (Collect) znamená operáciu výberu INSPIRE prvkov metaúdajov o zdrojoch zo zdrojovej vyhľadávacej služby a umožnenia vytvorenia, vymazania alebo aktualizácie metaúdajov týchto zdrojov v cieľovej vyhľadávacej službe;
            
         
               11.
            
            
               „vrstva“ (Layer) znamená základnú jednotku geografickej informácie, ktorú možno požadovať ako mapu zo servera v súlade s EN ISO 19128.
            
         Článok 3
   Požiadavky na sieťové služby
   Sieťové služby sú v súlade s požiadavkami týkajúcimi sa kvality služieb, ktoré sú ustanovené v prílohe I.
   Okrem toho je každý druh sieťovej služby v súlade s:
   
               a)
            
            
               pokiaľ ide o vyhľadávacie služby, s konkrétnymi požiadavkami a charakteristikami ustanovenými v prílohe II;
            
         
               b)
            
            
               pokiaľ ide o zobrazovacie služby, s konkrétnymi požiadavkami a charakteristikami ustanovenými v prílohe III.
            
         Článok 4
   Prístup k sieťovým službám
   1.   Členské štáty poskytnú vyhľadávacie a zobrazovacie služby v rámci počiatočnej prevádzkovej kapacity najneskôr 9. mája 2011.
   2.   Členské štáty poskytnú vyhľadávacie a zobrazovacie služby v súlade s týmto nariadením najneskôr 9. novembra 2011.
   Článok 5
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. októbra 2009
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. EÚ L 108, 25.4.2007, s. 1.
   
      (2)  Ú. v. EÚ L 326, 4.12.2008, s. 12.
   
      PRÍLOHA I
      
         KVALITA SLUŽBY
      
      Hodnotenie kvality služby nezohľadňuje sieťové služby tretej strany prepojené v súlade s článkom 12 smernice 2007/2/ES, aby sa zamedzilo možnému zhoršeniu z dôvodu kaskádových účinkov.
      Pokiaľ ide o výkonnosť, kapacitu a dostupnosť, zabezpečujú sa tieto kritériá kvality služby:
      1.   VÝKONNOSŤ
      Doba odpovede na zaslanie počiatočnej odpovede na požiadavku vyhľadávacej služby je v bežnej situácii najviac 3 sekundy.
      Pri 470 kilobajtovej snímke (napr. 800 × 600 pixlov s 8-bitovou hĺbkou farby) je čas odpovede na odoslanie počiatočnej odpovede na požiadavku zobrazovacej služby „získať mapu“ (Get Map) v bežnej situácii najviac 5 sekúnd.
      Bežná situácia predstavuje časy mimo prevádzkovej špičky. Je nastavená na 90 % času.
      2.   KAPACITA
      Minimálny počet simultánne vybavených požiadaviek na vyhľadávaciu službu je 30 požiadaviek za sekundu na dosiahnutie naplnenia kvalitatívnych kritérií.
      Minimálny počet simultánne vybavených požiadaviek na zobrazovaciu službu je 20 požiadaviek za sekundu na dosiahnutie naplnenia kvalitatívnych kritérií.
      3.   DOSTUPNOSŤ
      Pravdepodobnosť dostupnosti sieťovej služby je 99 % času.
   
   
      PRÍLOHA II
      
         VYHĽADÁVACIE SLUŽBY
      
      ČASŤ A
      
         Vyhľadávacie kritériá
      
      S cieľom zabezpečiť súlad s minimálnym súborom vyhľadávacích kritérií ustanovených v článku 11 ods. 2 smernice 2007/2/ES vyhľadávacia služba podporuje vyhľadávanie s prvkami metaúdajov INSPIRE, ktoré sú uvedené v tabuľke č. 1 tejto prílohy.
      
         Tabuľka č. 1
      
      
                  Minimálne vyhľadávacie kritériá
               
               
                  INSPIRE prvky metaúdajov
               
            
                  Kľúčové slová
               
               
                  Kľúčové slovo (Keyword)
               
            
                  Klasifikácia priestorových údajov a služieb
                  (pre súbory priestorových údajov a série súborov priestorových údajov)
               
               
                  Tematická kategória (Topic category)
               
            
                  Klasifikácia priestorových údajov a služieb
                  (pre služby priestorových údajov)
               
               
                  Druh služby priestorových údajov (Spatial data service type)
               
            
                  Kvalita a platnosť súborov priestorových údajov
               
               
                  Pôvod (Lineage)
               
            
                  Kvalita a platnosť súborov priestorových údajov
               
               
                  Priestorové rozlíšenie (Spatial resolution)
               
            
                  Stupeň súladu s vykonávacími predpismi uvedenými v článku 7 ods. 1 smernice 2007/2/ES
               
               
                  Špecifikácia (Specification)
               
            
                  Stupeň súladu s vykonávacími predpismi uvedenými v článku 7 ods. 1 smernice 2007/2/ES
               
               
                  Stupeň (Degree)
               
            
                  Geografická poloha
               
               
                  Geografické ohraničenie (Geographic bounding box)
               
            
                  Podmienky uplatňované na prístup k súborom a službám priestorových údajov a na ich využívanie
               
               
                  Podmienky uplatňované na prístup a využívanie (Conditions applying to access and use)
               
            
                  Podmienky uplatňované na prístup k súborom a službám priestorových údajov a na ich využívanie
               
               
                  Obmedzenia prístupu verejnosti (Limitation on public access)
               
            
                  Verejné orgány zodpovedné za vytváranie, správu, uchovávanie a rozširovanie súborov a služieb priestorových údajov
               
               
                  Zodpovedná strana (Responsible party)
               
            
                  Verejné orgány zodpovedné za vytváranie, správu, uchovávanie a rozširovanie súborov a služieb priestorových údajov
               
               
                  Úloha zodpovednej strany (Responsible party role)
               
            Ako vyhľadávacie kritériá sú dostupné aj tieto prvky alebo súbory INSPIRE prvkov metaúdajov:
      
                  a)
               
               
                  názov zdroja (Resource title);
               
            
                  b)
               
               
                  obsah zdroja (Resource abstract);
               
            
                  c)
               
               
                  druh zdroja (Resource type);
               
            
                  d)
               
               
                  jedinečný identifikátor zdroja (Unique resource identifier);
               
            
                  e)
               
               
                  časové referencie (Temporal reference).
               
            Vyhľadávanie zdrojov prostredníctvom kombinácie vyhľadávacích kritérií podporujú logické a relačné operátory.
      Vyhľadávanie zdrojov na základe geografickej polohy zdroja podporuje priestorový operátor uvedený v tabuľke č. 2.
      
         Tabuľka č. 2
      
      
                  Názov operátora
               
               
                  Vlastnosť
               
            
                  Prieniky (Intersects)
               
               
                  Požaduje prienik geografického ohraničenia INSPIRE prvku metaúdajov a vymedzenej oblasti záujmu.
               
            ČASŤ B
      
         Operácie
      
      1.   ZOZNAM OPERÁCIÍ
      S cieľom zabezpečiť súlad s článkom 11 ods. 1 smernice 2007/2/ES poskytuje vyhľadávacia služba operácie uvedená v tabuľke č. 3 tejto prílohy.
      
         Tabuľka č. 3
      
      
                  Operácia
               
               
                  Úloha
               
            
                  Získať metaúdaje vyhľadávacej služby (Get Discovery Service Metadata)
               
               
                  Poskytuje všetky potrebné informácie o službe a opisuje možnosti služby.
               
            
                  Vyhľadať metaúdaje (Discover Metadata)
               
               
                  Operácia „vyhľadať metaúdaje“ (Discover Metadata) umožňuje na základe zaslaného dopytu požiadať o výber INSPIRE prvkov metaúdajov o zdrojoch z cieľovej vyhľadávacej služby.
               
            S cieľom zabezpečiť súlad s článkom 12 smernice 2007/2/ES podporuje vyhľadávacia služba operácie uvedená v tabuľke č. 4 tejto prílohy.
      
         Tabuľka č. 4
      
      
                  Operácia
               
               
                  Úloha
               
            
                  Publikovať metaúdaje (Publish Metadata)
               
               
                  Operácia „publikovať metaúdaje“ (Publish Metadata) umožňuje upraviť INSPIRE prvky metaúdajov o zdrojoch vo vyhľadávacej službe (mechanizmy vkladania alebo výberu metaúdajov). Upraviť znamená vložiť, aktualizovať a vymazať.
               
            
                  Prepojiť vyhľadávaciu službu (Link Discovery Service)
               
               
                  Operácia „prepojiť vyhľadávaciu službu“ (Link Discovery Service) umožňuje deklarovať dostupnosť vyhľadávacej služby na vyhľadanie zdrojov prostredníctvom vyhľadávacej služby členského štátu, pričom sa zdrojové metaúdaje spravujú v lokalite vlastníka.
               
            Parametre požiadavky a odpovede každej operácie dopĺňajú opis každej operácie a sú neoddeliteľnou súčasťou technickej špecifikácie vyhľadávacej služby.
      2.   OPERÁCIA „ZÍSKAŤ METAÚDAJE VYHĽADÁVACEJ SLUŽBY“ (GET DISCOVERY SERVICE METADATA)
      2.1.   Požiadavka „získať metaúdaje vyhľadávacej služby“ (Get Discovery Service Metadata)
      
      2.1.1.   Parametre požiadavky „získať metaúdaje vyhľadávacej služby“ (Get Discovery Service Metadata)
      
      Parameter požiadavky „získať metaúdaje vyhľadávacej služby“ (Get Discovery Service Metadata) uvádza prirodzený jazyk pre obsah odpovede „získať metaúdaje vyhľadávacej služby“ (Get Discovery Service Metadata).
      2.2.   Odpoveď „získať metaúdaje vyhľadávacej služby“ (Get Discovery Service Metadata)
      
      Odpoveď „získať metaúdaje vyhľadávacej služby“ (Get Discovery Service Metadata) obsahuje tieto súbory parametrov:
      
                  —
               
               
                  metaúdaje vyhľadávacej služby (Discovery Service Metadata),
               
            
                  —
               
               
                  metaúdaje operácií (Operations Metadata),
               
            
                  —
               
               
                  jazyky (Languages).
               
            2.2.1.   Parametre „metaúdaje vyhľadávacej služby“ (Discovery Service Metadata)
      
      Parametre „metaúdaje vyhľadávacej služby“ (Discovery Service Metadata) obsahujú minimálne INSPIRE prvky metaúdajov vyhľadávacej služby.
      2.2.2.   Parametre „metaúdaje operácií“ (Operations Metadata)
      
      Parameter „metaúdaje operácií“ (Operations Metadata) poskytuje metaúdaje o operáciách vykonávaných vyhľadávacou službou. Tieto parametre metaúdajov opisujú každú operáciu. Uvádzajú aspoň:
      
                  1.
               
               
                  pokiaľ ide o operáciu „publikovať metaúdaje“ (Publish metadata), to, či je k dispozícii mechanizmus výberu, mechanizmus vkladania, alebo oba mechanizmy;
               
            
                  2.
               
               
                  opisujú každú operáciu minimálne vrátane opisu vymieňaných údajov a sieťovej adresy.
               
            2.2.3.   Parameter „jazyky“ (Languages)
      
      Uvádzajú sa dva jazykové parametre:
      
                  —
               
               
                  parameter „jazyk odpovede“ (Response Language) uvádzajúci prirodzený jazyk použitý v parametroch odpovede „získať metaúdaje vyhľadávacej služby“ (Get Discovery Service Metadata),
               
            
                  —
               
               
                  parameter „podporované jazyky“ (Supported Languages) obsahujúci zoznam prirodzených jazykov, ktoré podporuje vyhľadávacia služba.
               
            3.   OPERÁCIA „VYHĽADAŤ METAÚDAJE“ (DISCOVER METADATA)
      3.1.   Požiadavka „vyhľadať metaúdaje“ (Discover Metadata)
      
      Požiadavka „vyhľadať metaúdaje“ (Discover Metadata) obsahuje tieto parametre:
      
                  —
               
               
                  jazyk (Language),
               
            
                  —
               
               
                  dopyt (Query).
               
            3.1.1.   Parameter „jazyk“ (Language)
      
      Parameter „jazyk“ (Language) uvádza prirodzený jazyk požadovaný pre obsah odpovede „vyhľadať metaúdaje“ (Discover Metadata).
      3.1.2.   Parameter „dopyt“ (Query)
      
      Parameter „dopyt“ (Query) obsahuje kombináciu vyhľadávacích kritérií definovaných v časti A.
      3.2.   Odpoveď „vyhľadať metaúdaje“ (Discover Metadata)
      
      3.2.1.   Parameter odpovede „vyhľadať metaúdaje“ (Discover Metadata)
      
      Parameter odpovede „vyhľadať metaúdaje“ (Discover Metadata) obsahuje minimálne INSPIRE prvky metaúdajov každého zdroja zodpovedajúceho dopytu.
      4.   OPERÁCIA „PUBLIKOVAŤ METAÚDAJE“ (PUBLISH METADATA)
      Operácia „publikovať metaúdaje“ (Publish Metadata) umožňuje uverejniť INSPIRE prvky metaúdajov o zdrojoch vo vyhľadávacej službe. Existujú dve možnosti:
      
                  —
               
               
                  mechanizmus vkladania (Push Mechanism): umožňuje upraviť INSPIRE prvky metaúdajov o zdrojoch prístupných z vyhľadávacej služby,
               
            
                  —
               
               
                  mechanizmus výberu (Pull Mechanism): umožňuje vyhľadávacej službe členského štátu vyberať INSPIRE prvky metaúdajov o zdrojoch zo vzdialenej lokality.
               
            Podporuje sa aspoň jedna z uvedených alternatív.
      4.1.   Mechanizmus vkladania (Push Mechanism)
      
      4.1.1.   Požiadavka „upraviť metaúdaje“ (Edit Metadata)
      
      4.1.1.1.   Parameter požiadavky „upraviť metaúdaje“ (Edit Metadata)
      
      Parameter požiadavky „upraviť metaúdaje“ (Edit Metadata) poskytuje všetky informácie požadované pre INSPIRE prvky metaúdajov o zdrojoch, ktoré sa majú vložiť, aktualizovať alebo vymazať vo vyhľadávacej službe.
      4.2.   Mechanizmus výberu (Pull Mechanism)
      
      4.2.1.   Požiadavka „zhromaždiť metaúdaje“ (Collect Metadata)
      
      4.2.1.1.   Parameter požiadavky „zhromaždiť metaúdaje“ (Collect Metadata)
      
      Parameter požiadavky „zhromaždiť metaúdaje“ (Collect Metadata) poskytuje všetky informácie o vzdialenej lokalite potrebné na vyhľadanie dostupných metaúdajov o zdrojoch. Obsahuje minimálne INSPIRE prvky metaúdajov príslušnej služby priestorových údajov.
      5.   OPERÁCIA „PREPOJIŤ VYHĽADÁVACIU SLUŽBU“ (LINK DISCOVERY SERVICE)
      Operácia „prepojiť vyhľadávaciu službu“ (Link Discovery Service) umožňuje deklarovať, že vyhľadávacia služba v súlade s týmto nariadením na vyhľadávanie zdrojov prostredníctvom vyhľadávacej služby členského štátu je dostupná, pričom zdrojové metaúdaje sa spravujú v lokalite vlastníka.
      5.1.   Požiadavka „prepojiť vyhľadávaciu službu“ (Link Discovery Service)
      
      5.1.1.   Parameter požiadavky „prepojiť vyhľadávaciu službu“ (Link Discovery Service)
      
      Parameter požiadavky „prepojiť vyhľadávaciu službu“ (Link Discovery Service) poskytuje všetky informácie o tom, že vyhľadávacia služba verejného orgánu alebo tretej strany je v súlade s týmto nariadením, a vyhľadávacej službe členského štátu umožňuje získať metaúdaje zdrojov na základe kombinácie vyhľadávacích kritérií z vyhľadávacej služby verejného orgánu alebo tretej strany a porovnať ich s metaúdajmi ostatných zdrojov.
   
   
      PRÍLOHA III
      
         ZOBRAZOVACIE SLUŽBY
      
      ČASŤ A
      
         Operácie
      
      1.   ZOZNAM OPERÁCIÍ
      S cieľom zabezpečiť súlad s článkom 11 ods. 1 smernice 2007/2/ES zobrazovacia služba poskytuje operácie uvedené v tabuľke č. 1 tejto prílohy.
      
         Tabuľka č. 1
      
      
                  Operácia
               
               
                  Úloha
               
            
                  Získať metaúdaje zobrazovacej služby (Get View Service Metadata)
               
               
                  Poskytuje všetky potrebné informácie o službe a opisuje možnosti služby.
               
            
                  Získať mapu (Get Map)
               
               
                  Vracia späť mapu obsahujúcu geografické a tematické informácie pochádzajúce z dostupných súborov priestorových údajov. Táto mapa je priestorovo referencovaná snímka.
               
            S cieľom zabezpečiť súlad s článkom 12 smernice 2007/2/ES podporuje zobrazovacia služba operácie uvedené v tabuľke č. 2 tejto prílohy.
      
         Tabuľka č. 2
      
      
                  Operácia
               
               
                  Úloha
               
            
                  Prepojiť zobrazovaciu službu (Link View Service)
               
               
                  Orgánu verejnej správy alebo tretej strane umožňuje deklarovať zobrazovaciu službu na zobrazenie jej zdrojov prostredníctvom zobrazovacej služby členského štátu, pričom zobrazovacia služba sa spravuje v lokalite verejného orgánu alebo tretej strany.
               
            Parametre požiadavky a odpovede každej operácie dopĺňajú opis každej operácie a sú neoddeliteľnou súčasťou technickej špecifikácie zobrazovacej služby.
      2.   OPERÁCIA „ZÍSKAŤ METAÚDAJE ZOBRAZOVACEJ SLUŽBY“ (GET VIEW SERVICE METADATA)
      2.1.   Požiadavka „získať metaúdaje zobrazovacej služby“ (Get View Service Metadata)
      
      2.1.1.   Parametre požiadavky „získať metaúdaje zobrazovacej služby“ (Get View Service Metadata)
      
      Parameter požiadavky „získať metaúdaje zobrazovacej služby“ (Get View Service Metadata) uvádza prirodzený jazyk požadovaný pre obsah odpovede „získať metaúdaje zobrazovacej služby“ (Get View Service Metadata).
      2.2.   Parametre odpovede „získať metaúdaje zobrazovacej služby“ (Get View Service Metadata)
      
      Odpoveď „získať metaúdaje zobrazovacej služby“ (Get View Service Metadata) obsahuje tento súbor parametrov:
      
                  —
               
               
                  metaúdaje zobrazovacej služby (View Service Metadata),
               
            
                  —
               
               
                  metaúdaje operácií (Operations Metadata),
               
            
                  —
               
               
                  jazyky (Languages),
               
            
                  —
               
               
                  metaúdaje vrstiev (Layers Metadata).
               
            2.2.1.   Parametre „metaúdaje zobrazovacej služby“ (View Service Metadata)
      
      Parametre „metaúdaje zobrazovacej služby“ (View Service Metadata) obsahujú minimálne INSPIRE prvky metaúdajov zobrazovacej služby.
      2.2.2.   Parametre „metaúdaje operácií“ (Operations Metadata)
      
      Parameter „metaúdaje operácií“ (Operations Metadata) opisuje operácie zobrazovacej služby a obsahuje minimálne opis vymieňaných údajov a sieťovú adresu každej operácie.
      2.2.3.   Parametre „jazyky“ (Languages)
      
      Uvádzajú sa dva jazykové parametre:
      
                  —
               
               
                  parameter „jazyk odpovede“ (Response Language) uvádzajúci prirodzený jazyk použitý v parametroch odpovede „získať metaúdaje zobrazovacej služby“ (Get View Service Metadata),
               
            
                  —
               
               
                  parameter „podporované jazyky“ (Supported languages) obsahujúci zoznam prirodzených jazykov, ktoré podporuje táto zobrazovacia služba.
               
            2.2.4.   Parametre „metaúdaje vrstiev“ (Layers Metadata)
      
      Pre každú vrstvu sa poskytujú prvky metaúdajov uvedené v tabuľke č. 3.
      
         Tabuľka č. 3
      
      
                  Prvky metaúdajov
               
               
                  Opis
               
            
                  Názov zdroja (Resource title)
               
               
                  Názov vrstvy používaný v medziľudskej komunikácii na prezentáciu vrstvy, napr. v menu
               
            
                  Obsah zdroja (Resource abstrakt)
               
               
                  Obsah vrstvy
               
            
                  Kľúčové slovo (Keyword)
               
               
                  Ďalšie kľúčové slová
               
            
                  Geografické ohraničenie (Geographic bounding box)
               
               
                  Minimálne obdĺžnikové ohraničenie vo všetkých podporovaných referenčných súradnicových systémoch oblasti pokrytej vrstvou
               
            
                  Jedinečný identifikátor zdroja (Unique resource identifier)
               
               
                  Jedinečný identifikátor zdroja použitého na vytvorenie vrstvy
               
            Parametre špecifické pre vrstvu, ktoré sú uvedené v tabuľke č. 4, sa uvádzajú pre každú vrstvu.
      
         Tabuľka č. 4
      
      
                  Parameter
               
               
                  Opis
               
            
                  Názov (Name)
               
               
                  Harmonizovaný názov vrstvy
               
            
                  Referenčné súradnicové systémy (Coordinate reference systems)
               
               
                  Zoznam referenčných súradnicových systémov, v ktorých je vrstva dostupná
               
            
                  Štýly (Styles)
               
               
                  Zoznam zobrazovacích štýlov dostupných pre vrstvu
               
            
                  Štýl je tvorený názvom a jedinečným identifikátorom
               
            
                  URL legenda (Legend URL)
               
               
                  Umiestnenie legendy pre každý štýl, jazyk a dvojice rozmerov
               
            
                  Dvojice rozmerov (Dimension Pairs)
               
               
                  Uvádza podporované páry dvojrozmerných osí pre súbory viacrozmerných priestorových údajov a série súborov priestorových údajov.
               
            3.   OPERÁCIA „ZÍSKAŤ MAPU“ (GET MAP)
      3.1.   Požiadavka „získať mapu“ (Get Map)
      
      3.1.1.   Parametre požiadavky „získať mapu“ (Get Map)
      
      Poskytujú sa parametre požiadavky „získať mapu“ (Get Map) uvedené v tabuľke č. 5.
      
         Tabuľka č. 5
      
      
                  Parameter
               
               
                  Opis
               
            
                  Vrstvy (Layers)
               
               
                  Zoznam názvov vrstiev, ktoré majú byť zahrnuté v mape
               
            
                  Štýly (Styles)
               
               
                  Zoznam štýlov použitých pre každú vrstvu
               
            
                  Referenčný súradnicový systém (Coordinate reference systems)
               
               
                  Referenčný súradnicový systém mapy
               
            
                  Ohraničenie (Bounding box)
               
               
                  Súradnice štyroch rohov dvojrozmernej mapy pre vybranú dvojicu rozmerov vo vybranom referenčnom súradnicovom systéme
               
            
                  Šírka snímky (Image width)
               
               
                  Šírka mapy v pixloch
               
            
                  Výška snímky (Image height)
               
               
                  Výška mapy v pixloch
               
            
                  Formát snímky (Image format)
               
               
                  Výstupný formát obrazu
               
            
                  Jazyk (Language)
               
               
                  Jazyk použitý v odpovedi
               
            
                  Dvojica rozmerov (Dimension pair)
               
               
                  Dvojrozmerné osi použité pre mapu Napríklad geografický rozmer a čas
               
            4.   OPERÁCIA „PREPOJIŤ ZOBRAZOVACIU SLUŽBU“ (LINK VIEW SERVICE)
      4.1.   Požiadavka „prepojiť zobrazovaciu službu“ (Link View Service)
      
      4.1.1.   Parameter požiadavky „prepojiť zobrazovaciu službu“ (Link View Service)
      
      Parameter „prepojiť zobrazovaciu službu“ (Link View Service) poskytuje všetky informácie o zobrazovacej službe orgánu verejnej správy alebo tretej strany v súlade s týmto nariadením a umožňuje zobrazovacej službe členského štátu získať mapu zo zobrazovacej služby orgánu verejnej správy alebo tretej strany a porovnať ju s ostatnými mapami.
      ČASŤ B
      
         Ostatné charakteristiky
      
      Zobrazovacia služba má tieto charakteristiky:
      1.   Referenčné súradnicové systémy
      Vrstvy sa zobrazujú simultánne pomocou jediného referenčného súradnicového systému a zobrazovacia služba podporuje minimálne referenčné súradnicové systémy uvedené v prílohe I bod 1 k smernici 2007/2/ES.
      2.   Formát snímky
      Zobrazovacia služba podporuje minimálne tieto formáty snímok:
      
                  —
               
               
                  formát Portable Network Graphics (PNG),
               
            
                  —
               
               
                  formát Graphics Interchange Format (GIF) bez kompresie.